AKSHARPA1
బెంగళూరుపై పంజాబ్‌ విజయం
బెంగళూరు: చిన్నస్వామి స్టేడియంలో ఆతిథ్య జట్టు రాయల్‌ చాలెం జర్స్‌ బెంగళూరు కట్టుదిట్టమైన బౌలింగ్‌ ముందు కింగ్స్‌ ఎలెవన్‌ పంజాబ్‌ బ్యాట్స్‌మెన్‌ తేలిపోయారు.అనికేత్‌17 పరుగులు ఇచ్చి 2 వికెట్లు,చాహల్‌ 21 పరుగులిచ్చి 2 వికెట్లు తీసుకునేలా బౌలింగ్‌ చేయడంతో నిర్ణీత 20 ఓవర్లలో పంజాబ్‌ 7 వికెట్లకు 138 పరుగులు చేసింది.బెంగళూరు బ్యాటింగ్‌కు దిగి 19 ఓవర్లలో 10 వికెట్లకు 119 పరుగులు చేసింది.దీంతో బెంగళూరుపై పంజాబ్‌ 19 పరుగులతో విజయం సాధించింది.
పంజాబ్‌కు చెందిన అక్షర్‌ పటేల్‌ 17బంతులు ఆడి 3 బౌం డరీలు, 2 సిక్సర్లతో 38 పరుగులతో నాటౌట్‌గా నిలువగా పంజాబ్‌ కనీసం స్కోరు చేయగలిగింది.టాస్‌ ఓడి బ్యాటింగ్‌కు దిగిన కింగ్స్‌ ఎలెవన్‌ పంజాబ్‌కు మంచి ఆరంభం లభిం చలేదు.తొలి ఓవర్‌లోనే ఓపెనర్‌ అమ్లా 1 పరుగు వద్ద వికెట్‌ తీసిని అనికేత్‌ చౌదరి బెంగళూరు జట్టులో ఉత్సాహం నింపాడు.జట్టు స్కోరు 18 వద్ద మార్టిన్‌ గుప్తిల్‌ 9 పరుగుల వద్ద వికెట్‌ కోల్పోవడంతో పంజాబ్‌ ఒత్తిడిలో పడింది.ఈ దశలో క్రీజులోకి వచ్చిన షాన్‌ మార్ష్‌ 17 బంతులు ఆడి 3 బౌండరీలతో 20 పరుగులు, మనన్‌ వోహ్రా 28 బంతులు ఆడి 1బౌండరీ,1 సిక్సర్‌తో 25 పరుగులతో ఇన్నింగ్స్‌ నిర్మించే ప్రయత్నాలు చేశారు. అయితే పవన్‌ నేగి వేసిన ఏడవ ఓవర్‌లో మార్ష్‌ కూడా ఔటయ్యాడు.ఈ సమయంలో పంజాబ్‌ స్కోరు 3 వికెట్లకు 39 పరుగులు.జట్టు నిలదొక్కుకుంటన్న సమయంలో వోహ్రాను కూడా ఎక్కువ సేపు క్రీజులో ఉండనీయ లేదు. కెప్టెన్‌ మాక్స్‌వెల్‌ పరుగులు చేయడానికి తీవ్రంగా శ్రమిం చాడు.11 బంతులాడిన అతను కేవలం ఆరు పరుగులు మాత్రమే చేసి నిరాశపరిచాడు.13.5 ఓవర్లకే అయిదు వికెట్లు కోల్పోయి 78 పరుగుల వద్ద ఉన్న పంజాబ్‌కు సాహా,అక్షర్‌ పటేల్‌ కొంతసేపు పోరాడి గౌరవప్రదమైన స్కోరు అందించారు.నిలకడగా ఆడుతున్న సాహా 21 పరుగుల వద్ద జట్టు స్కోరు 112 పరుగుల వద్ద వాట్సన్‌ బౌల్డ్‌ చేశాడు.అనికేత్‌ చౌదరి వేసిన 19వ ఓవర్‌లో మోహిత్‌ శర్మ ఔటయ్యాడు.
ఆ ఓవర్‌లో పంజాబ్‌ సాధించిన పరుగులు జిరో.ఇన్నింగ్స్‌ చివరి ఓవర్లలో అక్షర్‌ పటేల్‌ బ్యాట్‌ ఝుళిపించి రెండు బౌండరీలు,ఒక సిక్సర్‌ బాది 19 పరుగులు చేయడంతో పంజాబ్‌ 138 పరుగులు చేయగలి గింది. బెంగళూరు బౌలర్లలో వాట్సన్‌,నేగి ఒక్కొక్కరు ఒక వికెట్‌ తీసుకున్నారు. ్జౖమరోమారు బెంగళూరు పేలవ ప్రదర్శన: పంజాబ్‌ తరువాత బ్యాటింగ్‌కు దిగిన బెంగళూరు మరోమారు పేలవ ప్రదర్శన గావించింది.ఓపెనర్‌ మన్‌దీప్‌ శర్మ తప్ప మరెవ్వరు సరిగా ఆడలేకపోయారు.మన్‌దీప్‌ 40 బంతులు ఆడి 5 బౌండరీలు,2 సిక్సర్లతో 46 పరుగులు చేసి మాక్స్‌వెల్‌ బౌలింగ్‌లో ఔట య్యాడు. మరో ఓపెనర్‌ గేల్‌ 2 పరుగులు ఆడి జిరో పరుగుల వద్ద సందీప్‌ శర్మ బౌలింగ్‌లో గుప్టిల్‌కు క్యాచ్‌ ఇవ్వడంతో వెనుదిరిగాడు.ఇక కోహ్లీ కూడా నిరాశపరిచాడు.6 బంతులు ఆడిన కోహ్లీ 1 బౌండరీతో 6 పరుగులు చేసి సందీప్‌ శర్మ బౌలింగ్‌లో పెవిలియన్‌కు చేరగా డివిలియర్స్‌ కూడా కోహ్లీని అనుసరించే విధంగా కొద్దిసేపటికే క్రీజు విడిచిపెట్టాడు.
డివిలియర్స్‌ 6 బంతులు ఆడి 1 బౌండరీ,1 సిక్సర్‌తో 10 పరుగులు చేసి సందీప్‌ శర్మ బౌలింగ్‌లో సాహాకు క్యాచ్‌ ఇవ్వ డంతో ఔటయ్యాడు.జావద్‌ 6 బంతులు ఆడి 1 బౌండరీతో 6 పరుగులు చేసి శర్మ బౌలింగ్‌లో పటేల్‌కు క్యాచ్‌ ఇవ్వడంతో వెను దిరిగాడు.వాట్సన్‌ 6 బంతులు ఆడి 3 పరుగులు చేసి పటేల్‌ బౌలింగ్‌లో సహాకు క్యాచ్‌ ఇచ్చి ఔటయ్యాడు.నగీ 23 బంతులు ఆడి 2 బౌండరీలతో 21 పరుగులు చేసి ఔటయ్యాడు.అరవింద్‌ 6 బంతులు ఆడి 4 పరుగులు చేసి మాక్స్‌వెల్‌ బౌలింగ్‌లో ఎల్‌డిడబ్ల్యూ అయ్యాడు.బద్రీ 9 బంతులు ఆడి 8 పరుగులు చేసి పటేల్‌ బౌలింగ్‌లో ఔటయ్యాడు.చౌదరి 6 బంతులు ఆడి 4పరుగులు చేసి శర్మ బౌలింగ్‌లో గుప్టిల్‌కు క్యాచ్‌ ఇచ్చి ఔట య్యాడు.చాహల్‌ 4 బంతులు ఆడి 4 పరుగులు చేసి నాటౌట్‌గా నిలిచాడు